## Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

### NN 66/2014 (30.5.2014.), Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

MINISTARSTVO POMORSTVA, PROMETA I INFRASTRUKTURE

1261

Na temelju članka 105. stavka 5. Zakona o plovidbi i lukama unutarnjih voda (»Narodne novine«, broj 109/2007, 132/2007, 51A/2013) ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O RAZVRSTAVANJU I OTVARANJU VODNIH PUTOVA NA UNUTARNJIM VODAMA

Članak 1.

U Pravilniku o razvrstavanju i otvaranju vodnih putova na unutarnjim vodama (»Narodne novine«, broj 77/2011), u tablici iz članka 2. objavljenoj u Prilogu, dio tablice pod naslovom: »DRŽAVNI VODNI PUTOVI« mijenja se kako je prikazano u tablici koja je tiskana u Prilogu ovoga Pravilnika i njegov je sastavni dio.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/14-02/48

Urbroj: 530-03-3-1-14-4

Zagreb, 20. svibnja 2014.

Ministar

dr. sc. Siniša Hajdaš Dončić, v. r.

**PRILOG**

|  |  |  |  |
| --- | --- | --- | --- |
| DRŽAVNI VODNI PUTOVI | | | |
| Klasificirani državni vodni putovi | |  |  |
| SAVA | 594+000 (Sisak) – 662+000 (Rugvica) | 68,00 | II. klasa |
| 662+000(Rugvica) – 715+000 (Bregana – granica sa Slovenijom na desnoj obali) | 53,00 | I. klasa |
| KUPA | 5+900 (Ušće Odre) – 161+500 (Ozalj– brana HE Ozalj) | 155,60 | I. klasa |
| Ukupna duljina državnih klasificiranih vodnih putova | | 276,60 | |
| UKUPNA DULJINA KLASIFICIRANIH VODNIH PUTOVA | | 1016,80 | |
| Ostali državni vodni putovi | | | |
| KUPA | od brana HE Ozalj uzvodno na dionicama u granicama mogućnosti plovidbe čamaca | | |
| ODRA | Od ušća u Kupu uzvodno na dionicama u granicama mogućnosti plovidbe čamaca | | |
| DOBRA | od ušća u Kupu uzvodno na dionicama u granicama mogućnosti plovidbe čamaca | | |
| MREŽNICA | od ušća u Koranu uzvodno na dionicama u granicama mogućnosti plovidbe čamaca | | |
| KORANA | od ušća u Kupu nizvodno Karlovca prema uzvodno na dionicama u granicama mogućnosti plovidbe čamaca | | |
| GLINA | od ušća u Kupu uzvodno na dionicama u granicama mogućnosti plovidbe čamaca | | |
| BOSUT | od granice s R. Srbijom prema uzvodno na dionicama u granicama mogućnosti plovidbe čamaca | | |
| ORLJAVA | od ušća u Savu prema uzvodno na dionicama u granicama mogućnosti plovidbe čamaca | | |
| JEZERO KOZJAK | Plovidba za plovila sukladno pravilniku Nacionalnog parka »Plitvička jezera« | | |
| JEZERO VISOVAC | Plovidba za plovila sukladno pravilniku Nacionalnog parka »Krka« | | |
| KRKA | od Roškog slapa uzvodno do lokaliteta srednjevjekovnih utvrda Trošenj grad i Nečven grad. Plovidba za plovila sukladno pravilniku Nacionalnog parka »Krka« | | |
| KRKA | Uzvodno lokaliteta srednjovjekovnih utvrda Trošenj grad i Nečven grad u granicama mogućnosti plovidbe čamaca | | |
| PODRUČJE PARKA PRIRODE KOPAČKI RIT | Plovidba na jezeru Sakadaš, Kopačkom jezeru, kanalu Čanakut, Novom kanalu i Vemeljskom dunavcu u dijelovima i za plovila sukladno Pravilniku o unutarnjem redu Parka »Kopački rit« i prostorno planskom dokumentacijom | | |
| JEZERO BAJER (kod Fužina) | u granicama mogućnosti plovidbe | | |
| LOKVARSKO JEZERO (kod Lokvi) | u granicama mogućnosti plovidbe | | |
| JEZERO DUBRAVA (kod Preloga) | u granicama mogućnosti plovidbe | | |

66 30.05.2014 Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

66 30.05.2014 Pravilnik o izmjenama i dopunama Pravilnika o razvrstavanju i otvaranju vodnih putova na unutarnjim vodama

Pravilnik, NN 66/2014-1261